**V A B I L O**

**VSEM ČLANOM DRUŠTVA LIVARJEV SLOVENIJE**

Datum: 06.01.2016

**Predmet: Organizacija seminarja za vse članice Društva livarjev Slovenije**

Na podlagi programa Društva livarjev Slovenije za poslovno leto 2015, ki se zaključi februarja 2016, tudi letos skupaj s Službo za varstvo okolja pri Gospodarski zbornici Slovenije (GZS) organiziramo seminar pod naslovom:

**»NOVOSTI IN VELJAVNA ZAKONODAJA NA PODROČJU OKOLJEVARSTVENE PROBLEMATIKE ZA LIVARNE«**

**v četrtek, 11.02.2016 s pričetkom ob 9 uri in trajanjem do 13 ure**

**Lokacija seminarja:** GOSPODARSKA ZBORNICA SLOVENIJE, Dimičeva ulica 13

**Predavateljici:**

* ga. Janja Leban, direktorica Službe za varstvo okolja (GZS)
* ga. Antonija Božič Cerar, samostojna svetovalka Službe za varstvo okolja(GZS)

**Okvirni program seminarja:**

Seminar bo potekal v obliki delavnice, programsko pa bo osredotočen na **ključne novosti okoljske zakonodaje 2015**, pomembne za livarne, s poudarkom na:

* **ravnanju z odpadki** (kako vrednotimo odpadke in jim dodelimo številko odpadka, pravila ravnanja in odgovornost za ravnanje z odpadki, obveznosti povzročiteljev, zbiralcev in izvajalcev obdelave…)
* **usmeritvah EU, ki jih narekuje nov Sveženj o krožnem gospodarstvu**
* **varnostih listih kot virom informacij za namene izpolnjevanja okoljskih zahtev** (skladiščenje nevarnih tekočin, IED…).

Vsi udeleženci seminarja prejmejo pisno gradivo predavateljic ob prihodu na seminar.

Kotizacija za seminar za člane Društva livarjev Slovenije znaša 80,00 EUR po osebi, za nečlane Društva pa 100,00 EUR. Vaše prijave zbiramo na prijavnici, ki jo pošiljamo v prilogi in je dostopna z vabilom tudi na spletni strani Društva [www.drustvo-livarjev.si](http://www.drustvo-livarjev.si). Plačilo kotizacije opravite šele po izstavitvi računa, ki ga prejmete na podlagi vaše prijavnice.

Prosimo vas, da nam vaše prijave za seminar pošljete na prijavnici v prilogi na naslov:

**DRUŠTVO LIVARJEV SLOVENIJE**

**Lepi pot 6, p.p. 424**

**1001 Ljubljana**

ali na e-mail: [drustvo.livarjev@siol.net](mailto:drustvo.livarjev@siol.net) ali faks: 01 426 99 34

Na seminarju boste lahko izmenjali mnenja in se pogovorili o dilemah in vprašanjih, s katerimi se srečujete pri svojem delu na področju okolja.

Po končanem seminarju načrtujemo še neformalno druženje udeležencev in razgovore med kosilom, ki ga organizira Društvo v restavraciji Gospodarske zbornice Slovenije.

Lepo pozdravljeni,

**DRUŠTVO LIVARJEV SLOVENIJE**

Glavni tajnik Predsednica

mag. Martin DEBELAKl.r.mag. Mirjam JAN-BLAŽIĆ